alexandrainst/scandi-wiki huggingface dataset:
Bygdøy allé

Bygdøy allé eller  Bygdø allé er ei gate i Oslo mellom Solli plass («Lapsetorvet») og Europaveg E-18, Sjølystveien, ved avkøyringa inst i Frognerkilen til halvøya Bygdøy. Mesteparten av Bygdøy allé ligg i stroket Frogner i Frogner bydel.

Gata er vidgjeten for kastanjetrea som står tett på kvar side på storparten av strekninga, og den årlege kastanjetrebløminga har vorte eit symbol på at våren enno ein gong er komen til Oslo.

Gata vart opparbeida i 1890 og gjeve namn året etter. Ho er ei av hovudgatene for trafikken frå sentrumsområda i Oslo og vestover. Fleire bussruter går gjennom gata. Forureininga frå trafikken har gjort skade på mellom anna kastanjetrea.

Bakgrunnsstoff
Knut Are Tvedt (red): Oslo byleksikon, Kunnskapsforlaget 2010, side 107-108. ISBN 978-82-573-1760-7

Vegar i Oslo
Gater i Oslo
Bydel Frogner
Up the Hill Backwards

«Up the Hill Backwards» er ein song av den engelske musikaren David Bowie, gjeve ut i 1980 på albumet hans Scary Monsters (and Super Creeps). Han vart òg gjeven ut som den fjerde og siste singelen frå albumet i mars 1981. Dette vart den siste singelen Bowie gav ut på RCA og for å minnast dette, trykte RCA nokre av platene i den gamle oransje RCA-etiketten i staden for den vanlege svarte.

Teksten vert ofte rekna som ein kommentar til den offentlege omtalen om skilsmissa hans med Angela Bowie, ein av fleire songar på albumet som omtalar kjendistilværet som eit toegga sverd. Han har òg vorte tolka som ein song om å møte kriser generelt. Som den førre singelen, «Scary Monsters», spelar medprodusent Tony Visconti akustisk gitar på songen.

B-sida var «Crystal Japan», ein instrumental spelt inn i 1980 for ein japansk reklamefilm, der Bowie spelte. «Teenage Wildlife» var opphavleg vald ut som B-sida til «Up the Hill Backwards» før Bowie fann ut prisen tilhengjarane måtte betale for å importere singelen av «Crystal Japan» frå Japan. Han insisterte då på at songen måtte få ei utgjeving i Storbritannia.

Den ukommersielle stilen på «Up the Hill Backwards», i tillegg til at songen hadde vore tilgjengeleg på albumet i seks månader, gjorde at singelen berre nådde 32. plass i Storbritannia. Han nådde òg 49. plassen i Canada.

I USA gav RCA berre ut ein 12" singel som vart distribuert med eit sett på 36 frimerke, designa av Bowie sjølv. Frimerka er bilete av Bowie i Pierrot-kostymet hans (som sett på omslaget). Desse frimerka kom òg med tidlege trykk av «Ashes To Ashes» i Storbritannia.

Innhald
Alle songar skrivne av David Bowie.
 «Up the Hill Backwards» – 3:14
 «Crystal Japan» – 3:10

Medverkande

 Produsentar:
 Tony Visconti
 David Bowie
 Musikarar:
 David Bowie – vokal, klaverinstrument
 Robert Fripp – gitar
 George Murray – bassgitar
 Dennis Davis – trommer
 Tony Visconti – akustisk gitar
 Roy Bittan – piano

Konsertversjonar
Songen vart spelt under Glass Spider-turneen og finst på konsertvideo og album frå denne turneen. Det var vanlegvis den første songen som vart framført, med Carlos Alomar som speler ien solo og stadig vert avbroten med at Bowie skrik «shut up». Dansetruppen har så ein kort konversasjon som endar med at dei ropar taktfast «wrong stuff». Bowie dukka så opp på toppen av scenesettet og startar den talte monologen i starten av songen «Glass Spider».

Andre utgjevingar
 Songen var B-sida til den franske utgåva av singelen «Scary Monsters (and Super Creeps)» i januar 1981.
 Sound and Vision-boksen
 Han var med på The Best of David Bowie 1980/1987.
 To lett forskjellige, autentiske studiodemoar av songen finst på piratkopiplata Vampires of Human Flesh.

Kjelder 

Denne artikkelen bygger på «Up the Hill Backwards» frå ,  den 9. mai 2011. 
 oppgav desse kjeldene:
Pegg, Nicholas, The Complete David Bowie, Reynolds & Hearn Ltd, 2000, ISBN 1-903111-14-5
www.bowie-singles.co.uk

Bakgrunnsstoff
 

Singlar frå 1981
David Bowie-songar
Songar frå 1980
Songar skrivne av David Bowie
Songar produserte av Tony Visconti
Songar produserte av David Bowie
RCA Records-singlar
Noregs Tamburlaug

Noregs Tamburlaug er ein norsk organisasjon stifta 6. februar 2011 med føremål om å fremje den norske trommeslåttradisjonen. Laget har som føremål å driva opplæringsarbeid og fremje folkemusikkarbeidet med vekt på slåttetromme.

Kjelder

OM OSS, tamburen.no. Henta 27. mai 2017.

Bakgrunnsstoff
Nettstaden til Noregs Tamburlaug

Norsk folkemusikk
Norske lag
Skipingar i 2011
Fylkesveg 6 i Nordland

Sjå òg fylkesveg 6 (fleirtyding)
Fylkesveg 6 i Nordland går mellom Bindalseidet i Bindal kommune og Vennesund i Sømna kommune. Vegen er 10,9 km lang utanom ferjestrekninga.

Kommunar og knutepunkt 

  Bindalseidet
  Ferje frå Røytvoll

 til  Vennesund

Bakgrunnsstoff 

 006
Vegar i Bindal
Vegar i Sømna
RS «Halten»

RS 19 «Halten» var ei redningsskøyte bygd for Redningsselskapet i 1907. Ho vart konstruert og bygd av Colin Archer i Larvik. I 1942 fekk ho innsett motor. Ho var den eldset av skøytene til Redningsselskapet som vart motorisert

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002

Halten
Skip frå 1907
RS «Bergen II»

RS 20 «Bergen II» var ei redningsskøyte bygd for Redningsselskapet i 1907. Ho vart konstruert og bygd av Colin Archer i Larvik. Ho fekk namn etter RS 7 «Bergen», som hadde forlist.

Kjelder 
 Bjørn Foss: Fra seil til vannjet. Historien om redningsskøytene Norsk Maritimt Forlag 2002

Bergen II
Skip frå 1907
Verdas riksvåpen

Oversyn over riksvåpen til alle landa i verda. Sjå òg verdas nasjonalflagg.

A

B

C

D

E

F

G

H

I

J

K

L

M

N

O

P

Q

R

S

T

U

V

Z

Bakgrunnsstoff 

 
Nasjonalsymbol
Fylkesveg 33 i Nordland

Sjå òg fylkesveg 33 (fleirtyding)
Fylkesveg 33 i Nordland går mellom Vik og Kjørsvika i Sømna kommune. Vegen er 6,7 km lang.

Kommunar og knutepunkt

 Vik
Kommunal veg frå Kjørsvika til Olsvika (1,9 km)

Bakgrunnsstoff

 033
Vegar i Sømna
Angkor

Angkor er eit område i nærleiken av Siem Reap nord i Kambodsja som frå åttehundretalet til fjortenhundretalet var sentrum i Khmerfolkets kongerike.

Angkor er vidgjeten for eit stort tempelkompleks, Angkor Vat, som er det største tempelkomplekset i verda, ført opp på UNESCOs verdsarvsliste i 1992.

Kambodsja
Verdsarv i Asia
Fylkesveg 44 i Nordland

Sjå òg fylkesveg 44 (fleirtyding)
Fylkesveg 44 i Nordland går mellom Kvitle og Arnes i Sømna kommune. Vegen er 5,5 km lang.

Kommunar og knutepunkt

 Kvitle
Røyrmarka
 Arnes

Bakgrunnsstoff

 044
Vegar i Sømna
Pravda

Pravda (Пра́вда, russisk for «sanning») er ei dagsavis på russisk som var det offisielle talerøyret for Sovjetunionens kommunistiske parti, og soleis òg det offisielle talerøyret for styresmaktene i Sovjetunionen, i tida frå 1918 til 1991. Avisa vart skipa som ei arbeidaravis i St. Petersburg i 1912, men vart flytta til Moskva i 1918. 

Etter at Sovjetunionen vart oppløyst, har ei gruppe journalistar skipa ei internettside som nyttar same namnet, medan papiravisa Pravda vart seld til greske investorar. Avisa kjem framleis ut i Moskva.

Bakgrunnsstoff 
 Пра́вда - den russisike internettversjonen av Pravda
 Utval frå arkiva for avisa Pravda på russisk frå tida 1912-1987.
Sovjetunionen
Félix Morisseau-Leroy

Félix Morisseau-Leroy () var ein haitisk forfattar som skreiv dikt og skodespel på kreolspråket haitisk. Han var den fyrste større forfattaren som brukte dette språket i forfattarskapen sin. I 1961 lukkast han i få det anerkjent som det offisielle språket i Haiti. Morisseau publiserte også arbeid om det franske språket, det haitiske språket og haitisk-fransk litteratur. I 1981 busette han seg i Miami i Florida, der han var ei av dei viktigaste årsakene til at dei haitiske gruppene klarte å samle seg rundt haitisk som felles språk. Han var også ein av pådrivarane for at språket skulle verte studert i akademia. Morriseau-Leroy døydde i Miami i 1998.

Bibliografi i utval 
 Plénitudes (1940, poesi) 
 Natif-natal, conte en vers (1948, novelle)
 Dyakout (1951, poesi)
 Wa Kreyon (1953, skodespel)
 Haitiad and Oddities (1991, poesi) 
 Les Djons d’Haiti Tom (1995)

Kjelder 
«Félix Morisseau-Leroy» på Wikipedia på bokmål og riksmål, innhenta 10. mai 2011.

Referansar 

Haitiske forfattarar
Haitisk-amerikanarar
Gérard Chenet

Gérard Chenet () er ein haitisk forfattar. 

Chenet flytta i 1955 til Canada, før han tre år seinare drog til Nantes i Frankrike for å studere statsvitskap. Då Charles de Gaulle kom til makta, flytta Chenet til Fransk Guyana, der han vart verande i fire år. Han flytta så til Senegal, der han fekk jobb som rådgjevar i Kunnskapsdepartementet. Denne stillinga hadde han i 25 år før han trekte seg tilbake. Han er no busett i den vesle landsbyen Toubab Dielaw, 55 km frå Dakar.

Bibliografi i utval 
 El Hadj Omar: chronique de la guerre sainte (teaterstykke – 1968, Paris: L’Harmattan, 2009)
 Les fiancailles tragiques (teaterstykke – oppført i Guinea og på Théâtre Daniel Sorano i Dakar, men ikkje utgjeve)
 Zombi nèg (teaterstykke – ikkje utgjeve)
 Sécheresse (teaterstykke – oppført på Théâtre Noir i Paris under tittelen Image de sécheresse i juni 1985, men ikkje utgjeve)
 Poèmes du village de Toubab Dyalaw (diktsamling – Dakar: Nouvelles Éditions Africaines, 1974).
 Transes vaudou d’Haïti pour Amélie chérie (roman – Paris: L’Harmattan, 2009)

Kjelder 
«Gérard Chenet» på Wikipedia på bokmål og riksmål, innhenta 10. mai 2011.
«Gérard Chenet» på Île en île-prosjektet hjå Lehman College, innhenta 10. mai 2011.

Haitiske forfattarar
Can Tho lufthamn

Can Tho lufthamn (IATA: VCA, ICAO: VVCT) er ein liten flyplass i Can Tho-provinsen sør i Vietnam. Han har flysamband med Ho Chi Minh-byen, Hanoi, Phu Quoc, Con Dao gjennom Vietnam Airlines.

Kjelder 
 Denne artikkelen bygger på «Can Tho Airport» frå ,  den 27. august 2010.  
 

Flyplassar i Vietnam
Byggverk i Can Tho
Sjølvlastarvogn

Sjølvlastarvogn er ein traktortilhengar som plukkar opp ein vål med gras eller høy frå marka og fører graset/høyet opp i tilhengaren. Sjølvlastarvogner kan òg finhakka graset i same operasjon, noko som kjem til nytte når det vert lagt i silo. Sjølvlastarvogner vert nytta når ein fyrst sler graset og let det tørka på marka.

Sjå òg 
 Traktortilhengar

Kjelder

Bakgrunnsstoff

Tilhengarar
Innhausting
Differensialsperre

Differensialsperre er ein mekanisme som låser dei to drivakslane ut frå differensialen saman, slik at dei roterer med same turtal. Dette er nyttig ved køyring på glatt eller sleipt føre, for å hindra at det eine hjulet vert ståande fast medan det andre hjulet spinn på det glatte underlaget. 

Differensialsperre vert nytta på traktorar, lastebilar og ulike terrengkøyretøy. Fleirhjulsdrivne køyretøy kan òg ha differsialgir mellom fram og bakaksel og nokre har sperre på denne differensialen for å hindra at hjula på enten fram- eller bakakselen slurar. 

På eldre traktorar vart differensialsperra kopla inn manuelt med ein pedal. På lastebilar er det vanleg med elektro-pneumatisk innkopling.

Soge 
Differensialsperrer har vore nytta sidan 1920-talet. Til dømes var den den tyske traktoren Komnick PT, som kom på marknaden i 1925, utstyrt med differensialsperre. Men det var ikkje før på 1950-talet at det vart vanleg å utstyra traktorar og lastebilar med differensialsperre.

Sjå òg  
 Differensialgir

Traktorar
Lastebilar
Motorkøyretøy 
Mekanikk
Sara Varga

Sara Varga () er ein svensk songar, låtskrivar, DJ og forfattar. I 2011 kom ho på niandeplass i Melodifestivalen.

Kjelder

Denne artikkelen bygger på «Sara Varga» frå ,  den 10. mai 2011.  

Svenske songarar
Svenske låtskrivarar
Svenske forfattarar
Melodifestivalen 2011-deltakarar
Folk frå Stockholm
The Moniker

Daniel Karlsson, kjend som The Moniker () er ein svensk songar og låtskrivar. Han deltok i den svenske versjonen av Idol i 2007, og kom på fjerdeplass. I 2011 kom han på tredjeplass i Melodifestivalen.

Kjelde
Denne artikkelen bygger på «The Moniker» frå ,  den 10. mai 2011.  
 

Svenske songarar
Svenske låtskrivarar
Melodifestivalen 2011-deltakarar
Melodifestivalen 2012-deltakarar
René Depestre

René Depestre () er ein haitisk forfattar som også var ein av dei viktigaste av dei intellektuelle og aktivistane i landet på 1900-talet. Han budde i fleire år på Cuba for å sleppe unna Duvalier-regimet.

I 1945 gav han ut dei fyrste dikta sine i samlinga Étincelles (gneistrar). Engasjementet hans i det politiske livet i Haiti fekk han fengsla, og han måtte forlate heimen sin og gå i eksil i Frankrike og Cuba. I nesten tjue år arbeidde han tett med Fidel Castro og Che Guevara.

For romanen Hadriana dans Tous mes Rêves (1988) fekk han den franske litteraturprisen Prix Renaudot.

Bibliografi i utval 
Poesi
 Étincelles (Port-au-Prince: Imprimerie de l’Etat, 1945)
 Gerbes de Sang (Port-au-Prince: Imprimerie de l’Etat, 1946)
 Végétations de Clarté (Paris: Seghers, 1951)
 Traduit du Grand Large Paris: Seghers, 1952)
 Minerai noir (Paris: Présence Africaine, 1956)
 Journal d’un animal marin (Paris: Présence Africaine, 1967)
 Cantate d’Octobre à la Vie et à la Mort du Commandant Ernesto Che Guevara (Havanna: Institudo del Libro, 1968)
 Poète à Cuba (Paris: Pierre Jean Oswald, 1976)
 En etat de poésie (Paris: Les Editeurs français réunis, 1980)
 Lettre à un poète du marronnage (Bois Pluriel, 1988)
 Au Matin de la négritude (Paris: Euroeditor, 1990)
 Anthologie personelle (Arles: Actes Sud, 1993)
 «Ode à Malcolm X: Grande Brigitte» i Peter Thompson: Litterature Moderne du Monde Francophone (Chicago: National Textbook Company (McGraw-Hill), 1997)
 Un Eté indien de la parole (Double Cloche, 2001)
 Non-assistance à poète en danger (Paris: Seghers, 2005)
 Rage de vivre. Oeuvres poétiques complètes (Paris: Seghers, 2007)

Romanar og noveller
 Le Mât de cocagne (Paris: Gallimard, 1979)
 Alléluia pour une femme jardin (Paris: Gallimard, 1981)
 Hadriana dans Tous mes Rêves (Paris: Gallimard, 1988)
 Eros dans un train chinois (Paris: Gallimard, 1990)
 «La mort coupée sur mesure» i Noir des îles (Paris: Gallimard 1995)
 «Un rêve japonais» i Le Serpent à plumes. Récits et fictions courtes (Paris: Le Serpent à plumes, 1993)
 L’oeillet ensorcelé (Paris: Gallimard, 2006)

Essay
 Pour la révolution pour la poésie (Paris: Leméac 1974)
 Bonjour et Adieu à la Négritude (Paris: Robert Laffont, 1980)
 Le Métier à métisser (Paris: Stock, 1998)
 Ainsi parle le fleuve noir (Paroles de l’Aube, 1998)

Kjelder

Litteratur 
Patricia Schutt-Ainé: Haiti. A Basic Reference Book (Miami i USA: Staff of Librairie Au Service de la Culture, 1994), s. 102.

Nettstader 
«René Depestre» på Wikipedia på bokmål og riksmål, innhenta 10. mai 2011.
«René Depestre» på Île en île-prosjektet hjå Lehman College, innhenta 10. mai 2011.

Haitiske forfattarar
Folk frå Jacmel
Bakløft

Bakløft, eller løftelem, er ein hydraulisk operert platt montert i bakkant av ein lastebil, som vert nytta for lasting og lossing. Ved lasting vert platten senka heilt ned og varene vert trilla inn på lemmen med jekktralle eller lasta manuelt. Lemmen vert så heila opp til same høgd som lasteplanet på bilen og varene vert trilla inn på lasteplanet. Lossing vert utført på same viset, men i motsett rekkefylgje. Bakløft vart utvikla i 1970 av Hesselman Elhydraulik og har spara sjåførar av distribusjonsbilar for mange tunge løft.  

Lastebilar
Løfteutstyr
Roger Dorsinville

Roger Dorsinville () var ein haitisk poet, journalist, forfattar, politikar og diplomat. I tillegg til forfattarskapen var han ein periode helseminister i Haiti, før han vart ambassadør til Venezuela. Nokre av dei mest kjende verka hans er Barrières (1946), Pour la Terre Célébrer (1954), Le Devoir Grand (1962) og Toussaint Louverture (1965).

Kjelder 
 Litteratur 
Patricia Schutt-Ainé: Haiti. A Basic Reference Book (Miami i USA: Staff of Librairie Au Service de la Culture, 1994), s. 102–103.

 Nettstader 
«Roger Dorsinville» på Île en île-prosjektet hjå Lehman College, innhenta 10. mai 2011.

Denne artikkelen byggjer på «Roger Dorsinville» på Wikipedia på bokmål og riksmål, innhenta 10. mai 2011.

Haitiske forfattarar
Haitiske politikarar
Haldex

Haldex er eit svensk føretak som produserer utstyr for lastebilar og andre køyretøy. Det vart stifta av Jonas Hesselman, under namnet Hesselman Elhydraulik. Det er mellom anna kjent for å ha utvikla hydraulisk bakløft for lastebilar.

Bakgrunnsstoff 
 Offisiell nettstad

Svenske føretak
Amerikaskjeggfuglfamilien

Amerikaskjeggfuglfamilien er ein biologisk familie Capitonidae, i ordenen Piciformes, som lever i fuktige skogar i Sentral-Amerika og Sør-Amerika. Som andre skjeggfuglar er dei er tett nærskyle til tukanar.

Amerikaskjeggfuglar er for det meste trelevande fuglar som hekkar i hole tre. Dei et frukt og insekt. Desse fuglane er ikkje trekkfuglar.

To artar av amerikanske skjeggfuglar er oppført som trua av IUCN: kvitryggskjeggfugl i Colombia er oppført som trua, utbreiinga er trua av avskoging ved utviding av landbruksareal, inkludert kokaplantasjer, og gruvedrift. Den relativt nyleg oppdaga arten raudbelteskjeggfugl i Peru er truleg sårbar på grunn av liten populasjon, rekna til under tusen fuglar, sjølv om habitatet ikkje er umiddelbart trua.


Taksonomi 
Capitonidae var tidlegare ein parafyletisk familie av alle skjeggfuglar, men no vanlegvis rekna som sin eigen familie avgrensa av dei amerikanske slektene Capito og Eubucco.

Artslista 
Amerikaskjeggfuglar i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.
Slekt Capito
 Gullbrystskjeggfugl, Capito aurovirens, Scarlet-crowned Barbet, LC, Cuvier, 1829
 Amazonskjeggfugl, Capito dayi, Black-girdled Barbet, VU, Cherrie, 1916
 Flekkroneskjeggfugl, Capito maculicoronatus, Spot-crowned Barbet, LC, Lawrence, 1861
 Eldpanneskjeggfugl, Capito squamatus, Orange-fronted Barbet, NT, Salvin, 1876
 Kvitryggskjeggfugl, Capito hypoleucus, White-mantled Barbet, VU, Salvin, 1897
 Raudbelteskjeggfugl, Capito wallacei, Scarlet-banded Barbet, VU, O'Neill, Lane, Kratter, Capparella et al., 2000
 Femfargeskjeggfugl, Capito quinticolor, Five-colored Barbet, VU, Elliot, 1865
 Brunbrystskjeggfugl, Capito brunneipectus, Brown-chested Barbet, LC, Chapman, 1921
 Auroraskjeggfugl, Capito niger, Black-spotted Barbet, LC, Müller, 1776
 Gyllenpanneskjeggfugl, Capito auratus, Gilded Barbet, LC, Dumont, 1816

Slekt Eubucco
 Sitronstrupeskjeggfugl, Eubucco richardsoni, Lemon-throated Barbet, LC, Gray, 1846
 Inkaskjeggfugl, Eubucco tucinkae, Scarlet-hooded Barbet, LC, Seilern, 1913
 Raudhovudskjeggfugl, Eubucco bourcierii, Red-headed Barbet, LC, Lafresnaye, 1845
 Fleirfargeskjeggfugl, Eubucco versicolor, Versicolored Barbet, LC, Müller, 1776

Kjelder 
 Denne artikkelen starta med stoff frå «Capitonidae» frå , den 10. mai 2011

Referansar

Bakgrunnsstoff 

Skjeggfuglar
S
Navreduksjon

Navreduksjon er eit reduksjonsgir plassert i nava på drivhjula på lastebilar, anleggsmaskinar, skogsmaskinar og andre terrengkøyretøy. Traktorar med firehjulsdrift har ofte navreduksjon på framakselen, nokre òg på bakakselen. Navreduksjonen er oftast utført som eit planetgir. Føremonen med navreduksjon er at dreiemomentet vert mindre og dimensjonane på differensialen vert mindre, noko som fører til større frigangshøgd. 

Lastebilar
Anleggsmaskinar
Skogsmaskinar
Traktorar
Mekanikk
Eksosbrems

Eksosbrems er eit spjeld som stengjer, eller snevrar inn, eksosmanifolden eller eksosrøret, noko som fører til at det krevst eit større dreiemoment for å driva motoren rundt. Når motoren vert nytta til å bremsa køyretøyet fører dette til at det krevsta større dreiemoment for å driva motoren rundt. Motorbremst vert fyrst og fremst nytta på lastebilar og diesellokomotiv.

Effekttapet i motoren kan uttrykkast
 , 
der  er vinkelhastigheita (rad/s) og  er dreiemomentet (Nm).  
Når ein stengjer eksosrøret aukar dreiemomentet som skal til for å driva motoren rundt, og effektapet vert større. Ein annan måte å auka effekttapet på er å auka turtalet . Dette vert gjordt ved å nytta eit lågt gir i nedoverbakke. 
Ved køyring i nedoverbakkar er det difor vanleg at motoren har høgare turtal enn når ein tek ut effekt frå motoren. Lastebilmotorar er konstruerte for dette, så det er ikkje skadeleg for motoren.

På moderne lastebilar vert motorbremsa aktivert ved lett trykk på bremsepedalen (før bremsene går på). Ved køyring på glatt føre kan bruk av motorbrems føra til at drivhjula vert blokkerte, slik at køyretøyet sklir ut. For å hindra dette kan motorbremsa koplast ut med ein brytar.

Sjå òg 
 Retardar

Lastebilar
Jarnbane

de:Motorbremse#Motorstaubremse
Peace on Earth/Little Drummer Boy

«Peace on Earth/Little Drummer Boy» (stundom kalla «The Little Drummer Boy/Peace on Earth») er ein julesong med eit tillagt kontrapunkt framført av David Bowie og Bing Crosby. «Little Drummer Boy» er ein julesong skriven i 1957, medan melodien og teksten til «Peace on Earth» vart skriven spesifikt for Bowie og Crosby.

Innspeling
Songen vart spelt inn 11. september 1977 for den komande fjernsynssendinga til Crosby, Bing Crosby's Merrie Olde Christmas. Paret prata litt om juletradisjoane sine før dei syng «Little Drummer Boy» med eit nytt kontrapunkt skrive for hendinga, «Peace on Earth». Framferda til Bowie har vorte skildra som ei «surrealistisk» hending, særleg sidan han på denne tida «aktivt prøvde å normalisere karrieren sin». Han har sidan sagt at han berre deltok på showet fordi «eg berre visste at mor mi likte han». Buz Kohan var ikkje sikker på om Crosby visste kven Bowie var, men Ian Fraser har hevda at «eg er ganske sikker på han visste det. Bing var ingen tosk. Om han ikkje visste det, visste i alle fall borna hans det.» Crosby døydde 14. oktober, berre ein månad etter innspelinga. I USA vart showet sendt 30. november 1977 på CBS.

I følgje medlåtskrivaren Ian Fraser ønskte ikkje Bowie å synge «Little Drummer Boy». «Eg hatar denne songen. Er det ikkje noko anna eg kan synge», hugsar Fraser at Bowie sa til han. Fraser, i lag med låtskrivaren Larry Grossman og manusforfattaren for showet, Buz Kohan, skreiv så «Peace on Earth» som eit kontrapunkt til «Little Drummer Boy» Crosby song «Little Drummer Boy», medan Bowie song den nye melodien «Peace on Earth», visstnok etter mindre enn ein time med øving.

Utgjeving
Songen var nokre år tilgjengeleg på ein piratkopisingel i lag med «Heroes», som Bowie òg framførte på showet. I 1982 gav RCA songen ut som ein offisiell singel, komplett med dialog, og ein tilfeldig utvald «Fantastic Voyage» frå Lodger som B-side. Bowie var ikkje nøgd med dette, og gjorde det dårlege forholdet hans til RCA ytterlegare dårleg, og han forlet selskapet kort tid etter. Singelen debuterte på den britiske singellista i november 1982 og klatra til 3. plass på lista. Han har sidan vorte stadig å sjå på britiske julesongsamlingar og TV-sendinga vert ofte vist på fjernsyn kring juletider.

I USA har «Peace on Earth/Little Drummer Boy» vorte fast å høyre på radio kvar jul.

Kjelder

Denne artikkelen bygger på «Peace on Earth/Little Drummer Boy» frå ,  den 10. mai 2011. 
 oppgav desse kjeldene:
Pegg, Nicholas, The Complete David Bowie, Reynolds & Hearn Ltd, 2000, ISBN 1-903111-14-5

Bakgrunnsstoff
PhillyBurbs om fjernsynssendinga 

Singlar frå 1982
Bing Crosby-songar
David Bowie-songar
Julesongar